Predkladacia správa

	Materiál “Zameranie zahraničnej politiky Slovenskej republiky na rok 2006” je rozpracovaním Programového vyhlásenia vlády SR v podmienkach rezortu Ministerstva zahraničných vecí SR.
	Materiál bol vypracovaný v zmysle uznesenia vlády číslo 1228/2004 bod C.2. 
	Materiál sa do rr.2003/2004 vypracúval ako komplexný materiál Správa o plnení zahraničnej politiky SR a zameranie zahraničnej politiky SR na príslušné roky. 
	V rr. 2004/2005 došlo k rozčleneniu uvedenej správy na dva samostatné materiály a na ich samostatné predloženie na rokovanie vlády SR a na rokovanie NR SR v zmysle uznesenia vlády č.140/2004, body C.2. a C.3. Táto koncepcia sa osvedčila a na základe uznesení vlády č.1228/2004 (Zameranie) a č.143/2005 (Správa) sa predpokladá aj ďalšie pokračovanie v jej aplikovaní.
	Materiál prešiel medzirezortným pripomienkovým konaním.
	Materiál sa predkladá na rokovanie vlády SR s jedným rozporom s Ministerstvom vnútra SR. Rozporové konanie sa uskutočnilo aj na úrovni ministrov 9.12.2005 a je v detailoch zaznamenané vo vyhodnotení medzirezortného pripomienkového konania.